NaiveNeuron/SloPal huggingface dataset:
Hort, Milan, podpredseda NR SR (2010-12-07):
S faktickou poznámkou nechce reagovať žiadny poslanec na toto vystúpenie. Preto uzatváram možnosť hlásiť sa s faktickou poznámkou. Ďalej je to rozpravy prihlásený pán poslanec Vladimír Faič. V sále ho nevidím. Čiže je ďalší, ktorý stráca poradie. A ďalej je tu pán poslanec Igor Choma, ktorého v sále vidím. Dávam mu teraz... (Reakcie z pléna.) Prepáčte páni kolegovia a kolegyne, skôr ako vystúpi pán poslanec Choma, ešte vystúpi pán poslanec Igor Matovič. Pán poslanec, je tu priestor pre vaše vystúpenie v rozprave.
Laurenčík, Milan, podpredseda NR SR (2021-11-11):
Otázka číslo sedem, zároveň aj posledná otázka, je opäť od pána poslanca Martina Čepčeka a opäť na ministra zdravotníctva Slovenskej republiky Vladimíra Lengvarského a znie: „Pán minister, koľko lekárov a sestier odišlo zo zdravotného systému za rok 2020 a 2021? Koľko ich aktuálne máme?“ Nech sa páči, pán minister, máte päť minút na odpoveď.
Pellegrini, Peter, predseda NR SR (2015-10-02):
Prezentujme sa a hlasujme o návrhu spravodajcu prerokovať tento návrh zákona v druhom čítaní. (Hlasovanie.) Prítomných 120 poslancov, za hlasovalo 16, proti boli 5, zdržalo sa 90 poslancov, nehlasovali 9. Konštatujem, že tento návrh sme neschválili. Pán poslanec, teraz vás ešte poprosím, aby ste uviedli hlasovanie v prvom čítaní o návrhu poslanca Drobu na vydanie zákona, ktorým sa mení zákon č. 120/1993 Z. z. o platových pomeroch niektorých ústavných činiteľov, tlač 1736, bod 146 schváleného programu. Nech sa páči. (Hlasovanie o návrhu poslanca Národnej rady Slovenskej republiky Juraja Drobu na vydanie zákona, ktorým sa mení zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1736.)
Hrnčiar, Andrej, podpredseda NR SR (2019-06-26):
Pán poslanec Dostál, reakcia.
P. Hrušovský, podpredseda NR SR: (2001-09-05):
Pán poslanec, máte slovo, nech sa páči. J. Halmeš, poslanec: Ďakujem. Vážené dámy a páni, vážený pán minister, predkladám vám informáciu o prerokovaní návrhu na skrátené legislatívne konanie vládneho návrhu o zvyšovaní dôchodkov vo výbore pre sociálne veci a bývanie. Predseda Národnej rady Slovenskej republiky rozhodnutím 21. augusta 2001 pridelil tento návrh vlády na skrátené legislatívne konanie o zvýšení dôchodkov v roku 2001, o úprave dôchodkov priznaných v roku 2002 a o zmene a doplnení niektorých zákonov v oblasti sociálneho zabezpečenia na prerokovanie Výboru Národnej rady Slovenskej republiky pre sociálne veci a bývanie v termíne ihneď s tým, že o výsledku prerokovania uvedeného návrhu bude informovať Národnú radu. Výbor, spomínaný výbor prerokoval návrh zákona na svojom rokovaní 65. schôdze výboru dňa 23. augusta v tomto roku. Výbor súhlasil s uznesením z 23. augusta 2001 č. 367 s predloženým návrhom vlády na skrátené legislatívne konanie o úprave dôchodkov a ďalších zákonov a odporučil Národnej rade Slovenskej republiky s predloženým návrhom vysloviť súhlas s tým, že Národná rada Slovenskej republiky prerokuje v skrátenom legislatívnom konaní vládny návrh na 51. schôdzi Národnej rady. Prečítam vám návrh na uznesenie Národnej rady z tejto schôdze k návrhu vlády na skrátené legislatívne konanie. Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku na návrh vlády Slovenskej republiky súhlasí s tým, že vládny návrh zákona o zvýšení dôchodkov v roku 2001, o úprave dôchodkov priznaných v roku 2002 a o zmene a doplnení niektorých zákonov v oblasti sociálneho zabezpečenia prerokuje v skrátenom legislatívnom konaní na 51. schôdzi Národnej rady Slovenskej republiky. Pán predsedajúci, môžete otvoriť rozpravu.
Pčolinský, Peter, podpredseda NR SR (2023-02-02):
To bolo úvodné slovo, hej? Dobre. Sme sa vymenili. Teraz dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Tomášovi Lehotskému. Nech sa páči, pán poslanec.
Hrušovský, Pavol, podpredseda NR SR (2011-03-22):
Panie poslankyne, páni poslanci, čas určený na rokovanie schôdze Národnej rady vypršal, preto prerušujem rokovanie o vládnom návrhu zákona o prokuratúre. Ďakujem pani ministerke a pani spoločnej spravodajkyni za trpezlivý prístup k názorom poslancov. Zajtra ráno o 9.00 hod. budeme pokračovať v rokovaní vystúpením poslancov v poradí, tak ako sú prihlásení do rozpravy: pani poslankyňa Dubovcová, Číž a pán poslanec Mamojka. Prajem vám príjemný večer. Dovidenia zajtra. (Prerušenie rokovania o 19.00 hodine.)
Grendel, Gábor, poslanec NR SR (2023-12-19):
Ďakujem za slovo, pán predsedajúci, a ďakujem, pán poslanec Hlina, za vaše vystúpenie v rozprave. Začínali ste tými kvapkami a v tej súvislosti mi napadla jedna vec, že hlavne robíme správnu vec tým, že vystupujeme, aj tým, že sa opakujeme, robíme správnu vec. A robíme ju preto, lebo máme nejaké hodnoty, veríme nejakým ideálom a očividne aj študenti právnickej fakulty majú nejaké hodnoty, vyznávajú nejaké hodnoty, veria nejakým ideálom a nechcú sa nechať opiť rožkom a riskujú aj konflikt s vedením fakulty, to je veľká vec. To si vyžaduje veľkú odvahu od tých študentov, pretože tí pedagógovia sa na nich môžu setsakramentsky pomstiť, keď príde skúškové obdobie, keď prídu zápočty, keď prídu ústne skúšania. A Robert Fico sa ide niekomu vysmievať, že má vyrážky? Má ten človek zrkadlo? On videl niekedy svoju tvár v zrkadle, keď už hovoríme o vyrážkach? Možno to nie sú pubertálne, ale starecké, ale mal by sa najprv pozrieť do zrkadla on sám pred tým, ako začne hodnotiť vyrážky študentov, odvážnych študentov právnickej fakulty. (Potlesk. Reakcie z pléna.)
Mojš, Milan, poslanec NR SR (2016-11-23):
Vážený pán predsedajúci, navrhujem, aby sme o tomto návrhu zákona hlasovali dnes o 11.00 hod.
Liba, Peter, poslanec NR SR (2021-12-07):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Herák, Ján, poslanec NR SR (2021-02-04):
Pán predsedajúci, dajte, prosím, hlasovať spoločne o bodoch 5 a 6 pozmeňujúceho návrhu pána poslanca Viskupiča.
Dostál, Ondrej, poslanec NR SR (2024-04-19):
Pán poslanec Dubéci, no ja som to teraz neštudoval, ale mne sa zdá, že teda pán poslanec Michelko nevylučoval úplne podanie nejakého pozmeňujúceho návrhu alebo možno teda hovoril, že niekto iný podá a nie on. Ale, lebo teda bavili sme sa o viacerých, o viacerých návrhoch zákonov, ale teda hovorím, že nemám to, nemám to naštudované. Ale teda bez ohľadu na to, čo hovoril alebo nehovoril v rozprave v prvom čítaní, tak toto nie je bežný pozmeňujúci návrh. Toto je pozmeňujúci návrh, ktorý je výrazne obsiahlejší a dôležitejší ako to, čo je v tom návrhu zákona. Toto je, ak to bude schválené, ak bude schválený tento pozmeňujúci návrh a potom vyjde novela zákona o Fonde na podporu umenia, tak podstata tej novely bude obsiahnutá v pozmeňujúcom návrhu, nie v tom, čo bolo pôvodne predložené do prvého čítania a k čomu sa napríklad v rámci pripomienkového konania k návrhu stanoviska vlády mohla vyjadriť aj verejnosť, lebo v čase, keď sa k tomu vyjadrovala, tak vedela iba o tej časti tej budúcej celej novely, ktorá sa týka dozornej, dozornej komisie a zvýšenia počtu členov a zmeny, zmeny jej štruktúry, čo bude len taká maličká súčasť a nie je to podstata toho, o čom sa, o čom sa teraz hovorí. Čiže ja si tiež myslím, že ten legislatívny proces nebol korektný. Ak už teda aj odmyslíme to, že takáto zmena, lebo je to zásadná zmena, by sa mala robiť vládnym návrhom, ktorý by išiel do riadneho MPK a predchádzala by mu ešte aj nejaká odborná diskusia a participácia, tak keď už to išlo ako poslanecký návrh, tak už v prvom čítaní mala byť podstata toho, čo chcú navrhovatelia zmeniť.
Kvasnička, Marián, poslanec NR SR (2013-02-05):
Ďakujem. Ja by som chcel pri pánovi Hlinovi len na jednu vec zareagovať, na také zovšeobecňujúce poňatie írskeho ľudu. S tými všeobecninami je vždycky problém. Ja mám rád konkrétnych ľudí, menovite, konkrétne. Keď sa to skrýva za ľud, vždy je to podozrivé. A najmä pri tých Íroch by som vám rád dal taký námet. Možno treba pozrieť do Keltskej obrody, hnutia asi sto rokov starého. Možno treba čítať Jamesa Joycea a jeho Ulyssesa alebo J. B. Shawa, aby ste vedeli, že je to zložitejšie s tými Írmi. Čo, samozrejme, neznamená, že nemáme s úctou sňať klobúk pred heroickými chvíľami, ktoré aj v takýchto zložitých a kontroverzných národoch, ako sú Íri, jestvujú. Tak len toľko.
Ďuriš Nicholsonová, Lucia, podpredsedníčka NR SR (2017-05-19):
Vyhlasujem rozpravu k tomuto bodu za skončenú. Chcem sa opýtať pána navrhovateľa v rámci záverečného slova, chcete niečo dodať? Nie. Nie je tomu tak. Pán spravodajca? Nie. Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Návrh zákona je uverejnený ako tlač 542. Návrh na jeho pridelenie na prerokovanie výborom je v rozhodnutí pod č. 558. Dávam slovo pani poslankyni Simone Petrík, aby svoj návrh zákona uviedla. Nech sa páči.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 144 poslancov, za 84, zdržalo sa 60 poslancov. Konštatujem, že tieto body zo spoločnej správy sme schválili.
Laurenčík, Milan, podpredseda NR SR (2021-11-30):
Ďakujem veľmi pekne. Prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku. Písomne sa prihlásil pán poslanec Marián Viskupič. Predtým ešte, samozrejme, spravodajca.
Viskupič, Marián, poslanec NR SR (2023-05-10):
Ďakujem pekne. Teraz budeme hlasovať o mnou podanom pozmeňujúcom návrhu.
Fecko, Martin, poslanec NR SR (2017-05-17):
Ďakujem pekne. Áno, pán kolega, dobre ste povedali, že a začali rozvíjať nejakú demokraciu v tých starých dobách. Ja sa pýtam, čo u nás rozvíjame, akým spôsobom ju reálne žijeme a ako ďalej tú demokraciu chceme na Slovensku zavádzať? Lebo o tom to je, že niečo je napísané a niečo sa deje. Takže ja by som bol veľmi rád, keby tá demokracia, ktorá aj týmto zákonom, myslím, že by dostala ten správny impulz, že ako sa má štát starať o tých občanov, ktorí majú problém, aby tá demokracia bola taká, aká má byť. Ďakujem veľmi pekne.
Hrušovský, Pavol, podpredseda NR SR (2011-06-17):
Prosím kľud, páni poslanci.
Kollár, Boris, predseda NR SR (2022-02-25):
Vážené pani poslankyne, vážení páni poslanci, otváram rokovanie 59. schôdze Národnej rady Slovenskej republiky. Chcem vás požiadať, aby sme sa pred začatím rokovania prezentovali a zistili, či sme schopní sa uznášať. (Prezentácia.) Zisťujem, že je prítomných 103 poslancov, teda Národná rada je schopná sa uznášať a môžeme pokračovať v rokovaní. Na 59. schôdzi Národnej rady budú overovateľmi poslanci Marián Viskupič a Richard Takáč. Náhradníkmi budú poslanci Peter Vons a Eduard Kočiš. Na dnešnom rokovacom dni o ospravedlnenie požiadali poslanci: Ľuboš Blaha, Ján Blcháč, Martin Fecko, Ján Ferenčák, György Gyimesi, Eva Horváthová, Dušan Jarjabek, Karol Kučera, Ľubica Laššáková, Peter Osuský, Zita Pleštinská, Richard Raši a Peter Žiga. Program schôdze je navrhnutý tak, ako ste ho dostali v pozvánke. Skôr ako dám slovo poslancom, ktorí budú chcieť navrhnúť zmenu alebo doplnenie programu, navrhujem, aby sme schválením programu ako celku vyslovili zároveň súhlas Národnej rady s pozvaním a vystúpením mimoriadneho a splnomocneného veľvyslanca Ukrajiny v Slovenskej republike jeho excelencie pána Jurija Mušku podľa § 21 ods. 1 zákona o rokovacom poriadku, pokiaľ nikto nepredloží iný návrh. Ďalej podávam návrh, aby sme schválením programu ako celku vyslovili súhlas so skrátením lehoty podľa § 25 zákona o rokovacom poriadku na prerokovanie tlače 920, pokiaľ nikto nepredloží iný návrh. Pristúpime k schvaľovaniu návrhu programu 59. schôdze . Teraz vás prosím, panie poslankyne, páni poslanci, ktorí ste svoje návrhy na zmenu alebo doplnenie návrhu programu odovzdali písomne pred začatím schôdze, aby sa prihlásili a tieto návrhy predniesli. Nedostal som žiadny písomný návrh, ale s procedurálnym sa hlási pán poslanec Taraba. Nech sa páči.
Figeľ, Ján, podpredseda NR SR (2012-06-27):
Ďakujem pekne. Pán poslanec Fronc.
Klus, Martin, podpredseda NR SR (2019-10-24):
Ďakujem pekne, pán minister. Opäť poprosím určenú spravodajkyňu z ústavnoprávneho výboru pani poslankyňu Irén Sárközy, aby informovala Národnú radu o výsledku rokovania výboru o tomto návrhu vlády.
Blaha, Ľuboš, poslanec NR SR (2015-01-29):
Ďakujem. Pán Brocka, najskôr ste si položili otázku, ako začať. Mali ste začať tým, že sa ospravedlníte občanom Slovenskej republiky, že im Dzurindova vláda ukradla dôstojnú starobu, tým ste mali začať. A vy sa potom arogantne a cynicky pýtate, prečo je tento cirkus? No je to preto, lebo ľudia dostali 10-eurové dôchodky, pán kolega, 10 eur na mesiac. Preto je tento cirkus. Vy tomu nerozumiete, že sa nedá žiť z 10 eur? A to sú stále len tie 4 %. Keď ste hovorili, že naša vláda z tých 9 na 4 % hodila tie odvody, no tak potom by dostali koľko? Bolo by to 20. A keby bol sprivatizovaný celý dôchodkový systém, by dostali 40 eur, 40 eur by dostal človek mesačne na dôchodok? Toto je vaša vízia pravice, našej slávnej slovenskej pravice, ktorá urobila dôchodkovú reformu? A vy sa teraz pýtate prečo je ten cirkus? To je preto, lebo to je výsmech občanom, 10-eurový dôchodok je výsmech občanom. Je to porušenie základných ľudských práv, sociálnych práv na dôstojnú starobu, pán kolega. Ak tomuto nerozumiete, tak si nehovorte, že ste kresťanský demokrat. Ďakujem.
Hrnčiar, Andrej, podpredseda NR SR (2016-10-14):
Ďakujem. Končím možnosť nahlásiť sa s faktickými poznámkami. Na vystúpenie pani poslankyne dve faktické poznámky. Nech sa páči, pani poslankyňa Vaľová.
Danko, Andrej, predseda NR SR (2019-03-29):
Pán poslanec Fecko.
V. Veteška, podpredseda NR SR: (2003-10-22):
Slovo má Albert Sándor, spravodajca. S. Albert, poslanec: Vážený pán predsedajúci, vážené kolegyne, kolegovia, k vystúpeniu pána poslanca Kiňa...
Laššáková, Jana, podpredsedníčka NR SR (2013-03-14):
Ďakujem, pán minister. Pán poslanec chce doplňujúcu otázku položiť. Nech sa páči, pán poslanec, máte na to dve minúty.
Zmajkovičová, Renáta, poslankyňa NR SR (2011-05-24):
Ďakujem za slovo. Pripomínam členom výboru pre nezlučiteľnosť funkcií, že rokovanie výboru bude o 12.30 hodine v obvyklej rokovacej miestnosti. Ďakujem.
Vitteková, Anna, poslankyňa NR SR (2015-09-25):
Dobrý deň. Vážená pani predsedajúca, pán minister, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa po formálno-právnej stránke náležitosti uvedené v rokovacom poriadku aj v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre hospodárske záležitosti, výbor pre obranu a bezpečnosť. Ako gestorský navrhoval ústavnoprávny výbor s tým, aby výbory prerokovali návrh zákona do 9. novembra 2015 a gestorský do 10. novembra 2015. Zo znenia uvedeného návrhu je zrejmý aj účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, otvorte rozpravu.
Zimenová, Zuzana, poslankyňa NR SR (2017-05-19):
Ďakujem za slovo. Ďakujem kolegovi Ondrejovi Dostálovi, ktorý za nás všetkých teraz povedal, čo si o tom myslíme, o tom procese a postupe, ktorý sa tu predvádza. Ja ako nováčik v parlamente naozaj som tu nie ani celý polrok, ale teda dostávam kapky, to vám môžem povedať. Vážení kolegovia z koalície, vážená vláda, spôsob, akým sa tu prerokúvajú zákony, akým sa zmetú zo stola dobré zákony, ale ešte aj akým spôsobom pristupujete k tomu, že my nemáme čas si pozrieť, čo vlastne pán prezident, aké výhrady má voči tomuto, a že jednoducho vy nás tlačíte do toho, aby sme stláčali tu nejaké, nejaké tlačidlá, ale vy už to máte dávno dohodnuté a rozhodnuté, to je nehoráznosť. Prepáčte, ale musím to povedať, to je skutočne nehoráznosť.
Bugár, Béla, podpredseda NR SR (2019-06-20):
Prezentujme sa a hlasujme. (Hlasovanie.) Prítomných 139, za 127, 12 sa zdržali hlasovania. Konštatujem, že návrh bol odsúhlasený. Prosím teraz pani poslankyňu Bašistovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách (tlač 1516). [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1516.]
Blanár, Juraj, podpredseda NR SR (2020-12-08):
Posledný s faktickou poznámkou pán Eduard Kočiš, nech sa páči.
Hlina, Alojz, poslanec NR SR (2015-05-14):
A teda ja nechcem pána Pellegriniho. Ja chcem interpelovať predsedu Národnej rady. Keď som to robil pred rokom a pol, tak pán Paška mi povedal, že vy ma môžte, viete čo. Tak je neviem, či je to podobné. Alebo keď poviete teraz, že môžem, tak vás budem priamo, keď poviete, že vás nemôžem, tak budem sprostredkovane cez pána Maďariča.
Viskupič, Marián, poslanec NR SR (2022-10-05):
Len oznámim termín hlasovania, hlasujeme dnes o jedenástej.
Petro, František, poslanec NR SR (2024-06-19):
Ďakujem pekne. Pani kolegyňa Remišová, ja by som si dovolil zareagovať na tú časť vášho vystúpenia, kde ste hovorili o tom, ako ste to robili lepšie, keď ste nastúpili na MIRRI. A chcem vám povedať moju skúsenosť, ktorú sme mali v našej obci, ktorá sa uchádzala dlhodobo o to, aby v jednej časti našej obce vybudovala vodovod, prívod vody a vodojem a prijímateľom žiadosti bola vodárenská spoločnosť Košice. Z vášho ministerstva dostala vodárenská spoločnosť pokutu 40-tisíc euro za to, že verejné obstarávanie urobili účelovo v rámci podlimitky, že nerobili v nadlimitke, nakoľko nezahrnuli do našej obce, ktorá je v okrese Košice – okolie, aj obec Tulčík, ktorá je v prešovskom okrese a v Prešovskom kraji. Okrem toho chcem povedať, že aj Košický samosprávny kraj v tomto smere nám tieto procesy brzdil a ex ante kontrolu nám robil osem mesiacov. V náväznosti na to vodárenská spoločnosť urobila nadlimitku, aby ľudia v 21. storočí mali aj vodu v obci Ortáše, a keď to urobili, tak, samozrejme, zvýšením cien a podobne sa navýšila celá zákazka asi o pol milióna. Chcem povedať, že oceňujem iniciatívu pána ministra Rašiho, aby sa niektoré procesy v tomto smere zjednodušili, aby sa aj rozsahy navýšili a skrátili jednotlivé termíny, pretože vo veľa obciach ten rozvoj je práve zabrzdený tým, že ten zákon o verejnom obstarávaní je taký, ako je. Ďakujem.
D. Lipšic, podpredseda vlády a minister spravodlivosti SR: (2005-10-28):
Návrh zákona má v zásade tri ciele. Prvým je obmedziť možnosť voľného podávania  účelových návrhov na vyhlásenie konkurzu zo strany veriteľov tým spôsobom, že sa budú musieť preukazovať pohľadávky označené v návrhu na vyhlásenie konkurzu buď právoplatným rozhodnutím, alebo listinou o uznaní dlhu, teda judikovanou pohľadávkou. Druhým cieľom je upraviť pravidlá náhodného výberu správcov a tretím cieľom je riešiť účelovo podané návrhy na vyhlásenie konkurzu, ktoré boli podané ešte pred účinnosťou návrhu zákona tým spôsobom, že sa v nich budú musieť preukazovať pohľadávky označené v návrhu na vyhlásenie konkurzu buď právoplatným rozhodnutím, alebo listinou o uznaní dlhu, a to v zákonom ustanovenej lehote. Dovolím si zároveň vyjadriť súhlas so všetkými pozmeňujúcimi návrhmi uvedenými v štvrtej časti spoločnej správy výborov. Ďakujem, pán predsedajúci.
Bublavý, Dušan, poslanec NR SR (2015-09-18):
Ďakujem pekne za slovo, pán predseda. Vážené kolegyne, kolegovia, vážený pán minister. Výbor Národnej rady Slovenskej republiky pre verejnú správu a regionálny rozvoj ako gestorský výbor k vládnemu návrhu zákona o registri právnických osôb, podnikateľov a orgánov verejnej moci a o zmene a doplnení niektorých zákonov (tlač 1579) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky. Národná rada uznesením č. 1875 z 30. júna 2015 pridelila vládny návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre verejnú správu a regionálny rozvoj. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 642 z 8. septembra 2015 s vládnym návrhom zákona súhlasil a odporučil ho Národnej rade schváliť s pripomienkami; Výbor Národnej rady pre verejnú správu a regionálny rozvoj uznesením č. 243 z 2. júla 2015 s vládnym návrhom zákona súhlasil a odporučil ho Národnej rade schváliť. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré nebudem čítať, lebo máte spoločnú správu pred sebou. Gestorský výbor odporúča o návrhoch výborov Národnej rady, ktoré sú uvedené v spoločnej správe hlasovať takto: hlasovať spoločne o bodoch 1 až 33 s odporúčaním gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade vládny návrh zákona o registri právnických osôb, podnikateľov a orgánov verejnej moci a o zmene a doplnení niektorých zákonov (tlač 1579) v znení schválených pozmeňujúcich a doplňujúcich návrhov uvedených v spoločnej správe a prednesených v rozprave schváliť. Spoločná správa výborov Národnej rady bola schválená v druhom čítaní uznesením gestorského výboru č. 248 zo 16. septembra 2015. Výbor ma určil za spoločného spravodajcu výborov a súčasne ma poveril predniesť spoločnú správu výborov na schôdzi Národnej rady a navrhnúť Národnej rade hlasovať o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď po ukončení rozpravy k nemu, zároveň po skončení druhého čítania, pristúpiť k tretiemu čítaniu ihneď. Ďakujem za slovo.
Číž, Miroslav, podpredseda NR SR (2015-11-12):
Ďakujem pekne, pani spravodajkyňa, nech sa páči, zaujať miesto pre spravodajcov. Otváram rozpravu. Písomnú prihlášku do rozpravy nemám, kolegyne, kolegovia, tak sa pýtam, kto sa hlási do rozpravy ústne. Pani poslankyňa Mezenská. Ak je to všetko, uzatváram možnosť prihlásiť sa do rozpravy ústne. Odovzdávam slovo pani poslankyni Mezenskej.
Pellegrini, Peter, predseda NR SR (2015-05-13):
Prezentujme sa a hlasujme o procedurálnom návrhu vrátiť uvedený školský zákon na dopracovanie. (Hlasovanie.) Prítomných 139 poslancov, za hlasovalo 61, proti bolo 77, zdržal sa 1. Neschválili sme tento návrh.
Mihál, Jozef, poslanec NR SR (2016-09-06):
Ďakujem, pán predsedajúci. Vážený pán minister, vážené kolegyne, kolegovia, vážení prítomní, keďže pán minister financií nevyužil možnosť vstúpiť do rozpravy pri predchádzajúcom bode, ale vyjadril sa až v záverečnom slove, na ktoré nie je možné reagovať, dovolím si mu odkázať dve veci touto formou. Po prvé, ja som vás, pán minister, nijakým spôsobom neurážal, hoci by príležitostí bolo veľa. Ak ste aspoň trošku dávali pozor, tak by ste počuli, že som hovoril o tom, že sa výstavba diaľnic zastavila, nie o tom, že sa stavia v Bratislave, že sa prebudováva obchvat. Práve som sa pýtal, či máme toľko peňazí, keď nestaviame diaľnice, ale meníme funkčné tabule na bratislavskom obchvate za, v úvodzovkách, ešte funkčnejšie. Ja osobne chodím napríklad na východ Slovenska prakticky každý mesiac a nie sa tam ukazovať na tzv. výjazdové rokovania vlády, ale reálne sa baviť s ľuďmi bez ochranky. Ja som schopný ísť na toaletu bez toho, že by som sa bál, že od opitého štangasta dostanem jednu po hlave. Neviem, či si to dokážete predstaviť aj vy. Mohol by som hovoriť niekoľko alebo mnohé odkazy, ktoré mi, ľudia vám posielajú, čo robíte zle. Ale dobre, ja sa len znova spýtam, kedy a ako sa budú zvyšovať nezdaniteľné minimá? Kedy a ako sa budú zvyšovať daňové bonusy pre deti, pre tie deti tých chudobných rodičov na východnom Slovensku napríklad? Kedy a ako sa zvýši odpočítateľná položka pri zdravotných odvodoch, ktorú ste nastavili tak, že to bájne zvyšovanie minimálnej mzdy, ku ktorému znovu pristupujete, z väčšej časti zhltne štát na vyšších daniach a odvodoch, a len menšia časť sa dostane k samotnému zamestnancovi. Žiadam vás o odpovede na tieto otázky. (Potlesk.)
Pellegrini, Peter, predseda NR SR (2015-11-25):
Prezentujme sa a hlasujme o pozmeňujúcom návrhu pani poslankyne Müllerovej a pána poslanca Andreánskeho o všetkých bodoch spoločne. (Hlasovanie.) Prítomných 139 poslancov, za hlasovalo 82, zdržalo sa 57. Tieto pozmeňujúce návrhy sme schválili.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 144, za 22, proti 112, zdržalo sa 8, nehlasovali 2. Tento návrh sme neschválili.
B. Bugár, podpredseda NR SR: (2002-06-20):
Teraz dávam slovo určenému spoločnému spravodajcovi z výboru pre hospodárstvo, privatizáciu a podnikanie pánovi poslancovi Prokopovičovi a prosím ho, aby informoval Národnú radu o výsledku prerokovania tohto návrhu. Pán poslanec Prokopovič, čakáme len na vás. Vážené panie poslankyne, vážení páni poslanci, myslím si, že je nedôstojné, aby sme čakali na pána poslanca Prokopoviča. (Reakcia z pléna.) Keby tu bol predseda výboru Volf, tak by sme ho mohli poprosiť, aby poprípade zobral on úlohu spravodajcu. Takto navrhujem, aby sme prerušili rokovanie o tomto bode programu a aby sme pokračovali ďalším bodom s tým, že budem veľmi zvedavý, ako to odôvodní jednak predseda výboru a jednak pán poslanec Prokopovič, že tu nebol. Ďakujem za súhlas. Takže budeme pokračovať druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 123/1996 Z. z. o doplnkovom dôchodkovom poistení zamestnancov a o zmene a doplnení niektorých zákonov v znení zákona č. 409/2000 Z. z. Vládny návrh zákona ste dostali pred prvým čítaním ako tlač 1463, spoločnú správu výborov schválenú gestorským výborom máte v tlači 1463a. Vládny návrh zákona odôvodní minister práce, sociálnych vecí a rodiny pán Peter Magvaši. Pán minister, nech sa páči, máte slovo. P. Magvaši, minister práce, sociálnych vecí a rodiny SR: Vážený pán podpredseda, vážené panie poslankyne, vážení páni poslanci, predkladám v druhom čítaní vládny návrh zákona, ktorým sa mení a dopĺňa zákon Národnej rady Slovenskej republiky č. 123/1996 Z. z. o doplnkovom dôchodkovom poistení zamestnancov a o zmene a doplnení niektorých zákonov v znení zákona č. 409/2000 Z. z. Nebudem sa dotýkať tých vecí, ktoré som povedal pri prvom čítaní, a preto sa sústredím len na časť, ktorá je ako výslednica rokovania vo výboroch Národnej rady Slovenskej republiky v druhom čítaní, kde vlastne všetky výbory prerokovali túto správu s tým, že výbor pre financie, rozpočet a menu nemohol pre neuznášaniaschopnosť schváliť návrh uznesenia. Chcel by som konštatovať, že k spoločnej správe výborov Národnej rady Slovenskej republiky o výsledkoch prerokovania vládneho návrhu zákona odporučím súhlasiť so všetkými pozmeňujúcimi a doplňujúcimi návrhmi uvedenými v časti IV, body 1 až 18, pretože zlepšujú zákon a umožňujú lepšiu funkčnosť zákona ako takého. Chcem veriť, že v druhom čítaní podporíte tieto návrhy aj vrátane pozmeňujúcich návrhov a že tento vládny návrh zákona bude schválený. Ďakujem.
A. Slafkovský, poslanec: (2002-05-16):
J. Migaš, predseda NR SR: Panie poslankyne, páni poslanci, vyhlasujem rozpravu o tomto bode programu za skončenú. Chce sa vyjadriť minister? Nech sa páči, pán minister.
T. Cabaj, podpredseda NR SR: (2009-11-04):
O ospravedlnenie svojej neúčasti na dnešnom rokovacom dni písomne požiadali títo poslanci: pán predseda výboru Jozef Halecký, Sergej Chelemendik, Ľuboš Micheľ, Anna Szögedi, Jarmila Tkáčová. Pán minister je tu, spravodajca je tu, takže môžeme pokračovať v rokovaní o vládnom návrhu zákona o štátnom rozpočte na rok 2010 . Do rozpravy je ďalej prihlásený pán poslanec Ľubomír Petrák, Zdenka Kramplová, Zoltán Horváth. Ale podľa rokovacieho poriadku o slovo požiadal predkladateľ pán minister. Nech sa páči, máte priestor na vystúpenie v rozprave.
P. Paška, predseda NR SR: (2007-02-01):
Otváram rozpravu. Písomne sa prihlásila pani poslankyňa Radičová. Nech sa páči, pani poslankyňa.
Hrnčiar, Andrej, podpredseda NR SR (2017-04-04):
Pán poslanec Petrák.
Bugár, Béla, podpredseda NR SR (2019-10-24):
Na vystúpenie pani poslankyne s faktickými dvaja. Najprv pani poslankyňa Cséfalvayová.
Gašpar, Tibor, podpredseda NR SR (2024-09-25):
Ďakujem navrhovateľke. Vyhlasujem rozpravu za skončenú. Ešte vám musím dať formálnu otázku, či chcete zaujať ešte raz stanovisko k rozprave ako celku. Nie. Ďakujem. Žiada si záverečné slovo spravodajca? Nie. Prerušujem rokovanie o tomto bode programu. Pokračujeme v prerušenej rozprave v prvom čítaní o návrhu poslancov Ondreja Prostredníka, Lucie Plavákovej a Zory Jaurovej na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností, tlač 393. Prosím poslanca Ondreja Prostredníka, aby zaujal miesto určené pre navrhovateľov, a spravodajkyňu z výboru pre kultúru a médiá poslankyňu Danu Kleinert, aby zaujala miesto určené pre spravodajcov. Dnes dopoludnia neukončila svoje vystúpenie do rozpravy písomne prihlásená pani poslankyňa Lucia Plaváková, ktorej odovzdávam slovo. Nech sa páči. Pani poslankyňa, ideme provokovať sa navzájom? Že či sa ideme provokovať navzájom. Dajte si to o ten stupienok nižšie a všetko je v poriadku. (Reakcia na to, že poslankyňa mala notebook na rečníckom pulte tak, že bolo vidno na ňom nálepky. Reakcia poslankyne Plavákovej.) Nemáte ten, nemáte ten istý tablet? (Reakcia poslankyne Plavákovej.) Ešte raz, má... (Reakcia poslankyne Plavákovej.) Ale ja teraz vediem za novej právnej situácie túto schôdzu a ja vám teraz prečítam niečo, dobre? A poprosím vás, aby ste to splnili. (Ruch v sále.) Ešte raz, ja presne poviem, o čo ide, dobre? Do rokovacej sály je zakázané vnášať transparenty, plagáty, letáky alebo iné obdobné vizuálne zobrazenia. Iné obdobné vizuálne zobrazenia. (Ruch v sále.) Ja som usúdil, že to, čo je vpredu, je iné vizuálne zobrazenie, a trvám na tom, aby to nebolo viditeľné. Tak vás chcem poprosiť a upozorňujem vás, aby ste to dali nižšie. Nemám problém, ak to budete mať na rečníckom pulte, ale tak, aby to nebolo viditeľné. (Reakcia z pléna) Pán poslanec, ja teraz vediem schôdzu, diskutujem s rečníčkou, ktorá má vystúpiť. (Reakcia z pléna.) Ale nemáte slovo! Pokiaľ viem, udeľuje slovo predsedajúci. Takže vás, pani poslankyňa, vyzývam k tomu a upozorňujem, aby ste si dali ten notebook s tými vizuálnymi transparentmi, ktoré máte na notebooku, dole. Môžte pokračovať vo svojom vystúpení. (Poslankyňa Plaváková stála mlčky za rečníckym pultom, pričom notebook mala stále na tom istom mieste.) Budete reagovať nejako, pani poslankyňa? Takže vás upozorňujem druhýkrát a prerušujem schôdzu na 10 minút do 16.27 h. Ďakujem zatiaľ. (Prestávka.)
Puci, Róbert, poslanec NR SR (2014-05-28):
Ďakujem veľmi pekne. Vážený pán predseda, vážený pán minister, kolegyne, kolegovia, v súlade s § 73 ods. 1 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 1037. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky z 28. mája 2014. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončil som. Otvorte, prosím, rozpravu.
Lipšic, Daniel, poslanec NR SR (2015-04-24):
Reagujeme tu už krížom-krážom, takže si dovolím aj ja. Pán poslanec Jarjabek, pred niekoľkými mesiacmi, keď vrcholila komunálna kampaň, tak ste čítali tuná... (Reakcie z pléna. Prerušenie vystúpenia predsedajúcou.)
Kotleba, Marek, poslanec NR SR (2021-10-06):
Ďakujem za slovo, pán podpredseda. Marian Kotleba to vo svojej rozprave dobre povedal, pretože prečítame si dôvodovú správu, ale treba si prečítať to paragrafové znenie, kde v tom § 12, si dovolím citovať, sa píše: „pokiaľ životní partneri žijú v spoločnej domácnosti s dieťaťom sú povinní sa o dieťa starať a spoločne sa podieľať na jeho výchove.“ Ak ide o normálny pár, samozrejme, to platí, ale aká bude výchova dieťaťa takýmto párom homosexuálnym? Bude taká, ako je, ako je na dúhových pridoch? To by som sa chcel opýtať. Pretože sú to zvrátenosti. A čo ich budete rozdeľovať? Tí chodia na dúhové pride, tí nechodia? Ako? Na to žiadny paragraf neexistuje. Potom je veľmi dôležité povedať, ten § 15, v ktorom by som si dovolil citovať: „Na osvojenie nie je potrebný súhlas rodiča osvojovaného maloletého dieťaťa ani súhlas maloletého rodiča a maloletého dieťaťa, ak...,“ a už sú tam po a), po b), po c). Čiže budú si chcieť takéto páry adoptovať deti a nikto im nebude musieť dať súhlas. Čiže napríklad ak si budú chcieť adoptovať dieťa od nejakej, od nejakej možno sociálne slabšej rodiny alebo nejakých ľudí, ktorí budú mať nejaké iné životné problémy, tak oni nebudú potrebovať súhlas týchto rodičov na to, aby si adoptovali dieťa? Veď to je choré! Veď to smeruje k tomu, že budete odoberať deti, komu sa zachce, na základe toho, že nejaký homosexuálny pár si bude chcieť adoptovať dieťa. Tak toto nemôžeme dovoliť, páni poslanci alebo poslankyne, ktoré ešte máte zdravý rozum, dúfam, že takýto zákon nebudete môcť v žiadnom prípade podporiť. Ďakujem pekne.
Hort, Milan, podpredseda NR SR (2011-02-10):
Ďakujem pekne, pán spravodajca. Otváram rozpravu. Konštatujem, že som do rozpravy dostal prihlášku pána poslanca Andreja Kolesíka písomnou formou, ktorému teraz dávam slovo. Po jeho vystúpení bude možné prihlásiť sa do rozpravy ústne. Pán poslanec, stíhame to do 17.00 hodiny? (Reakcia poslanca.) Nech sa páči.
P. Paška, predseda NR SR: (2008-07-03):
Návrh sme neschválili.
Hrušovský, Pavol, predseda NR SR (2012-02-29):
Panie poslankyne, páni poslanci prerušujem rokovanie a zvolávam poslanecké grémium. (Prestávka. Zasadnutie poslaneckého grémia.) (Po prestávke.)
Kollár, Boris, predseda NR SR (2022-06-21):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní. Podávam procedurálny návrh, aby sme zajtra o jedenástej hodine hlasovali o bodoch 1 a 2 ako predposlednom a poslednom bode v rámci tohto bloku hlasovania. Sú to tlače 762 a 898. Je, prosím, všeobecný súhlas? Áno? (Súhlasná reakcia pléna.) Uvedené sme presunuli nakoniec. Ďalej v mene troch poslaneckých klubov – za OĽANO, SME RODINA, SaS – podávam návrh na vypustenie tlače 972 z programu 66. schôdze s tým, že tento návrh bude zaradený do návrhu programu schôdze Národnej rady so začiatkom 13. septembra 2022. (Reakcie z pléna.) To je vypustenie 972, program, tlač 972, je to 66, pardon (predsedajúcemu zazvonil interný telefón), áno, je to Krajniak, sociálne poistenie, aby ste vedeli. Je, prosím, všeobecný súhlas? (Súhlasná reakcia pléna.) Ďakujem pekne. Teraz v mene troch poslaneckých klubov – OĽANO, SME RODINA, SaS – podávam návrh na vypustenie tlače 1026 z programu 66. schôdze s tým, že tento návrh bude zaradený do návrhu programu schôdze Národnej rady so začiatkom od 13. septembra. Áno, je to ropa, aby ste vedeli, daň z ropy. Je, prosím, všeobecný súhlas? (Súhlasná reakcia pléna.) Ďakujem pekne, aj to sme presunuli. A ďalej máme v mene troch poslaneckých klubov – OĽANO, SME RODINA, SaS – podávam návrh na vypustenie správ príslušných inštitúcií z programu 66. schôdze s tým, že tieto správy budú zaradené do návrhu programu schôdze Národnej rady so začiatkom od 13. septembra 2022. Sú to body 73 a 76 schváleného programu. Je to kvôli tomu, že máme ďalšiu mimoriadnu schôdzu a aby sme vedeli v reálnom čase, ešte nemáme doodvolávaného Sulíka, začneme odvolávať ministra Budaja, aby sme to všetko stihli, tak tieto body presúvame na september. Je všeobecný súhlas, prosím? (Súhlasná reakcia pléna.) Áno, ďakujem pekne. V mene troch poslaneckých klubov – OĽANO, SME RODINA, SaS – podávam návrh, aby sme o tlači 904 hlasovali zajtra o 17. hodine, to je, myslím, pán Šimko, generálny, pardon, že budeme o tom hlasovať zajtra, zajtra o sedemnástej. Je, prosím, všeobecný súhlas? (Súhlasná reakcia pléna.) Ďakujem pekne. Uvedené sme schválili. Teraz pristúpime k hlasovaniu o návrhu uznesenia k Správe o výsledku hospodárenia Národnej banky Slovenska za rok 2021 (tlač 941). Prosím povereného člena výboru pre financie a rozpočet pána Mariána Viskupiča, aby uviedol hlasovanie.
Madej, Róbert, poslanec NR SR (2012-05-16):
Ďakujem veľmi pekne. Ja by som chcel potvrdiť tiež to, že návrh zákona bol doručený riadne v lehote a keby si dal pán Sulík trošičku viacej práce, zistil by to aj on sám. Pokiaľ ale pán Sulík alebo zástupcovia SaS používajú nevhodné slová typu sebaprezentovania sa a nebudem to opakovať, tak ja sa pýtam, čo bolo to, keď pán Sulík sa postavil na tlačovku a takto špinavo obvinil predsedu Národnej rady z vecí, ktoré sa týkajú tohto návrhu zákona? Návrh zákona bol predložený riadne a trvám aj ja na tom, pán Sulík, aby ste sa za to ospravedlnili. Akékoľvek veci, ktoré sa na podateľni stanú, si myslím, nie sú vhodné na to, aby ste vy robili, pán Sulík, tlačovky, pretože je absolútne zrejmé, že ten zákon bol dostatočne dlho na podateľni. Možno vy ste si to nevšimli.
Šimečka, Michal, podpredseda NR SR (2024-01-23):
Ďakujem. Pani poslankyňa Jurík.
Jurinová, Erika, podpredsedníčka NR SR (2015-02-10):
Pán poslanec Fecko.
Mikloško, Jozef, poslanec NR SR (2013-05-15):
Áno. Samozrejme, nie rast za každú cenu. To znamená, stále kupovať niečo nové. Mať tri autá, nič neopravovať, všetko vyhadzovať a tak ďalej. Som toho názoru, aby to takto nebolo. Rast sa dá dosiahnuť aj tlačením peňazí, mnohí to robia, napríklad Veľká Británia, mne sa zdá aj ECB, Amerika, samozrejme. Rast nezamestnanosti, samozrejme, súvisí s tým, aj keď je mnoho iných metód na potlačenie nezamestnanosti. My sme tu mali minule celý deň debatu. A tých námetov, ako znížiť nezamestnanosť, bolo veľmi veľa. Nielen rast. No čo sa týka toho, že Slovensko je malý štát, to je pravda, že si nemôže rozkazovať. Zas tie najväčšie štáty sú po uši v tých derivátoch, pokiaľ viem, Veľká Británia 31 % ich štátneho rozpočtu je práve z týchto derivátových obchodov. A veľmi dobrá myšlienka je, že náš život si musíme hodnotiť aj z hľadiska jeho kvality. Nielen z hľadiska nejakých finančných a materiálnych hodnôt – v tom je zdravotníctvo, školstvo, sociálne veci, celková spokojnosť, duchovné záležitosti, literatúra, hudba, šport a tak ďalej. Čiže radšej budeme chudobní, ale budeme v tomto smere mať dobrú kvalitu života. Je to rozporuplné, ale dá sa to dosiahnuť skromnosťou, pribrzdiť naše nároky a o to kvalitnejšie žiť. Ďakujem.
Čaplovič, Dušan, poslanec NR SR (2011-05-26):
Chcel by som sa predovšetkým všetkým poďakovať a znovu zopakovať to, čo tu už bolo povedané aj vo vašich vystúpeniach, vo faktických poznámkach, že, a pokiaľ viem, bol som dúfam dobre informovaný, aj pán Rafaj a poslanci Slovenskej národnej strany boli ochotní nájsť niekde strety medzi jedným aj druhým vyhlásením. A hľadalo sa to a bola tam ústretovosť aj zo strany poslancov Národnej rady, ale predstavitelia MOST-u – HÍD, ktorí predovšetkým tvrdili tú muziku vo výbore, v zahraničnom výbore, zrejme to odmietli. Alebo si to privlastnili, toto svoje vyhlásenie, ako keby to bolo na veky vekov všetko sväté. Ale je to vyhlásenie, ktoré dokazuje to, že sú veľkí dogmatici a priveľkí konzervatívci. Čiže bola tu možnosť toto vyhlásenie upraviť, urobiť ho skutočne tradičné a ukázať, že sme susedný štát ako suverénna Slovenská republika, ktorá má veľmi dobré postavenie v Európskej únii a nemusí sa ničoho báť aj pri takomto tvrdšom vyhlásení. Ďakujem vám veľmi pekne.
Andrejuvová, Anna, poslankyňa NR SR (2021-11-09):
Ďakujem pekne, pán predsedajúci. Ďakujem za faktické, možno iba krátko k pánu Cmorejovi. Možno čítam s porozumením texty, ktoré ste vy tu predniesli asi inak ako vy, pretože tie texty vôbec nereagujú na návrh zákona. Ten návrh zákona hovorí o konkrétnych podporných opatreniach pre deti a rodiny, o sociálnych a ochranných opatreniach a možno o nejakých technicko-administratívnych opatreniach. Ten návrh nezakazuje interrupcie, kde všetky tieto organizácie vystupovali k niečomu úplne inému, ako máme v návrhu zákona a opäť opakujem, treba si prečítať návrh zákona s porozumením a reagovať na to, čo tam je. Ďakujem.
M. Číž, podpredseda NR SR: (2007-06-20):
So stanoviskom k faktickým poznámkam, pani poslankyňa Mušková, nech sa páči.
Paška, Pavol, predseda NR SR (2013-10-18):
(Hlasovanie.) 141 prítomných, 138 za, 2 sa zdržali, 1 nehlasoval. Body sme schválili.
Kadúc, Miroslav, poslanec NR SR (2015-12-15):
Ľubo, ďakujem ti veľmi pekne, máš pravdu, ja som na to úplne zabudol, čo sme si zasa odhlasovali, že hlasujeme hneď po prerokovaní. (Povedané so smiechom.) Hej, no budem to musieť nejak urýchliť. Viete, pán kolega Hlina alebo Alojz, ja neviem, ako, ako ťa už osloviť, v tejto sieni chýba korektnosť a otvorenosť. Ja normálne priznávam, že nie som schopný si niektoré veci v rýchlosti naštudovať, a prepáč, ty nie si vzor poctivosti toho, čo do tohto pléna ide. Ja som tvoje návrhy videl, častokrát som ich prechádzal mlčaním, lebo to bol, nebolo to hodné tohto pléna. A ty ma budeš poúčať o tom, že už som tam mal vystúpiť s tým, s tým, čo viem, s tým to mám nejako naštudované?! Ty brďo! Otvorene som povedal, že je toho toľko, že na to proste kapacitne nestačím. Keď to ty vieš, nech sa páči, ja hovorím za seba, svedomito, že si to pozriem, a chcem za to zahlasovať a chcem vedieť, za čo hlasujem.
Janíková, Mária, poslankyňa NR SR (2016-06-16):
Vážený pán predseda, vážené panie poslankyne, páni poslanci, dovoľte, aby som vás informovala o výsledku tajného hlasovania o návrhu na voľbu člena Správnej rady Ústavu pamäti národa, ktoré sa konalo 16. júna 2016. Na tajné hlasovanie o návrhu na voľbu člena Správnej rady Ústavu pamäti národa bolo vydaných a poslanci si osobne prevzali 138 hlasovacích lístkov, teda na voľbe bolo prítomných 138 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Správnej rady Ústavu pamäti národa zo 138 odovzdaných hlasovacích lístkov bolo 13 neplatných a 125 platných. Podľa platných hlasovacích lístkov overovatelia zistili, že pri voľbe Jána Pálffyho bolo za 87, proti 32, zdržalo sa hlasovania 6, Janky Šípošovej bolo za 34, proti 72, zdržalo sa hlasovania 19. Na voľbu člena Správnej rady Ústavu pamäti národa je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Správnej rady Ústavu pamäti národa zvolený Ján Pálffy. Overovatelia poverujú svojho člena Máriu Janíkovú oznámiť výsledky hlasovania Národnej rade Slovenskej republiky. Ďakujem.
Blanár, Juraj, podpredseda NR SR (2022-12-01):
Nech sa páči, máte slovo.
Grendel, Gábor, podpredseda NR SR (2021-07-23):
A ešte pán poslanec Ferenčák s faktickou poznámkou.
P. Farkas, poslanec: (2002-06-18):
M. Andel, podpredseda NR SR: Ďakujem, dámy a páni, otváram rozpravu o tomto bode nášho rokovania. Keďže som nedostal písomne žiadnu prihlášku, pýtam sa, či sa niekto hlási ústne? Ak to tak nie je, uzatváram možnosť podania prihlášok. Zároveň, dámy a páni, prerušujem rokovanie o tomto bode nášho programu a nasledovať bude... Páni kolegovia, tichšie! Nasledovať teraz bude druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 229/1995 Z. z. o spotrebnej dani z liehu v znení neskorších predpisov. Skôr ako dám slovo ministrovi financií pánovi Hajnovičovi, žiadam poslancov, ktorí sú mimo rokovacej miestnosti, aby sa dostavili do rokovacej miestnosti, pretože tak ako sme sa dohodli, o piatej alebo tesne po piatej, kým urobíme tieto zákony, budeme hlasovať. Teda ako som povedal, vládny návrh zákona ste dostali pred prvým čítaním ako tlač č. 1488 a spoločnú správu výborov schválenú gestorským výborom máte ako tlač č. 1488a. Vládny návrh zákona odôvodní minister financií Slovenskej republiky pán František Hajnovič. Prosím pána ministra, aby sa ujal slova. F. Hajnovič, minister financií SR: Ďakujem. Vážený pán predsedajúci, vážená Národná rada, dovoľte, aby som veľmi stručne uviedol túto novelu zákona o spotrebnej dani z liehu. Táto novela predstavuje ďalší stupeň aproximácie legislatívy v oblasti spotrebnej dane z liehu a jej najpodstatnejšou časťou alebo obsahom je čiastočné oslobodenie od spotrebnej dane z liehu v súlade s príslušnou smernicou, pričom zákon nepredpokladá dopad na štátny rozpočet. Oslobodenie sa týka predovšetkým prípadov straty alebo podobného použitia liehu. Ďakujem pekne za pozornosť. M. Andel, podpredseda NR SR: Ďakujem, pán minister, za uvedenie vládneho návrhu zákona. Teraz dávam slovo predsedovi výboru pre financie, rozpočet a menu pánovi Fakrasovi a prosím ho, aby informoval Národnú radu o výsledku rokovania výborov o tomto vládnom návrhu zákona, aby zdôvodnil a odôvodnil návrh a stanovisko gestorského výboru. Pán kolega, máte slovo.
Glváč, Martin, podpredseda NR SR (2018-06-18):
Dobre.
Podmanický, Ján, poslanec NR SR (2022-12-06):
Pán poslanec Viskupič, práve sme si vypočuli, že musíme poďakovať vláde, že teda neudupala tie samosprávy do krachu, ale že teda zariadila to tak, aby prežili. To sme sa dozvedeli pred malou chvíľou. Ja si myslím, že princíp daňového bonusu je správny. Len je nesprávne zdroje, odkiaľ sa čerpajú tieto finančné prostriedky. Neviem pochopiť, prečo sa berú tie finančné prostriedky samosprávam. Prečo sa nezoberú napríklad bankám, ktoré v časoch najväčších kríz zvyšovali zisky? Berú sa samosprávam, ktoré zabezpečujú obrovské množstvo služieb práve pre rodiny s deťmi – či už je to financovanie škôliek, či už je to financovanie stravovania detí, či už je to financovanie voľného času, centier voľného času, družín, či už je to financovanie športu, kultúrnych aktivít. My sa tvárime, že ideme pomôcť rodinám. Tu im na jednej strane pridávame a zároveň im na druhej strane berieme. Veď tých 2 900 obcí v tomto ťažkom období bude musieť odniekiaľ tie peniaze zobrať, aby zafinancovalo základné služby, napríklad materské škôlky. Tie sú financované z obcí. Dnes stojí škôlka, ja neviem, 15 euro na mesiac, keď je samosprávna, niekde 20 euro, niekde 25 euro. Koľko bude stáť škôlka, sto euro? Tak ako sme tým rodinám pomohli? Viete, ja mám pocit, že táto vláda sa rozhodla zničiť všetko, čo funguje. Už zničila toľko sektorov a ešte tu bol jeden sektor, ktorý fungoval a ktorý aj pomáhal, keď padala na hlavu napríklad s tým celoplošným testovaním, však to všetko samosprávy zabezpečili. Tak sa rozhodli, že idú zničiť aj samosprávy. A tento zákon, ktorý sa ide schvaľovať je o tom, že už teda dokonáme to dielo a doničíme aj samosprávy, aby už na tomto Slovensku nefungovalo nič. No ďakujem pekne za také zákony.